CELEX: 32021R2194
Language: da
Date: 2021-12-13 00:00:00
Title: Rådets gennemførelsesforordning (EU) 2021/2194 af 13. december 2021 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien

13.12.2021   
               
               
                  DA
               
               
                  Den Europæiske Unions Tidende
               
               
                  LI 445/7
               
            
         RÅDETS GENNEMFØRELSESFORORDNING (EU) 2021/2194
         af 13. december 2021
         om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (1), særlig artikel 32, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 18. januar 2012 vedtog Rådet forordning (EU) nr. 36/2012.
                  
               
                     (2)
                  
                  
                     Rådet er fortsat dybt bekymret over situationen i Syrien.
                  
               
                     (3)
                  
                  
                     Wagner Group, en privat militær enhed baseret i Rusland uden selvstændig retssubjektivitet, yder et afgørende bidrag til Bashar al-Assads krigsindsats i Syrien, navnlig ved at uddanne og lede syriske styrker og militser med tilknytning til regimet.
                  
               
                     (4)
                  
                  
                     Rådet finder, at to personer, der er involveret i Wagner Groups militæroperationer i Syrien, samt tre virksomheder, der nyder godt af og støtter det syriske regime, bør tilføjes til listen over fysiske og juridiske personer, enheder eller organer, der er omfattet af restriktive foranstaltninger, i bilag II til forordning (EU) nr. 36/2012.
                  
               
                     (5)
                  
                  
                     Forordning (EU) nr. 36/2012 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            Bilag II til forordning (EU) nr. 36/2012 ændres som anført i bilaget til nærværende forordning.
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. december 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 16 af 19.1.2012, s. 1.
      
      
         
            BILAG
            I bilag II til forordning (EU) nr. 36/2012 foretages følgende ændringer:
            
                        1)
                     
                     
                        Følgende punkter tilføjes til listen i afsnit A (Personer):
                        
                                     
                                 
                                 
                                    Navn
                                 
                                 
                                    Identificerende oplysninger
                                 
                                 
                                    Begrundelse
                                 
                                 
                                    Opført på listen den
                                 
                              
                                    »316.
                                 
                                 
                                    Andrey Nikolaevich TROSHEV
                                    (alias Andrei Mykolayvych TROSHEV)
                                    Андрей Николаевич ТРОШЕВ
                                 
                                 
                                    Stilling(er): Pensioneret oberst, stiftende medlem og administrerende direktør (stabschef) i Wagner Group
                                    Rang: Pensioneret oberst
                                    Kaldesignal: Siedoy
                                    Fødselsdato: 5.4.1953
                                    Fødested: Leningrad, det tidligere USSR (nu Den Russiske Føderation)
                                    Nationalitet: russisk
                                    Slægtninge/forbindelser: Dimitriy Utkin (grundlægger af Wagner Group), Andrey Bogatov (leder af 4. angrebs- og rekognoceringskompagni i Wagner Group), Aleksandr Sergeevich Kuznetsov (øverstbefalende for 1. angrebs- og rekognoceringskompagni i Wagner Group)
                                    Køn: mand
                                 
                                 
                                    Administrerende direktør (stabschef) i Wagner Group, som opererer i Syrien og uddanner og leder syriske styrker. Wagner Group støtter også Assad-regimet og kæmper sammen med militser med tilknytning til regimet og den syriske hær.
                                    Andrey Troshev er direkte involveret i Wagner Groups militære operationer i Syrien. Han var især involveret i Deir ez-Zor-området. Som sådan yder han et afgørende bidrag til Bashar al-Assads krigsindsats og støtter og nyder derfor gavn af det syriske regime.
                                 
                                 
                                    13.12.2021
                                 
                              
                                    317.
                                 
                                 
                                    Andrey Mikhailovich BOGATOV
                                    (alias Andrei Mychailovych BOGATOV)
                                    Андрей Михайлович БОГАТОВ
                                 
                                 
                                    Stilling(er): Leder af 4. angrebs- og rekognosceringskompagni i Wagner Group
                                    Kaldesignal: Brodiaga
                                    Wagner Group-ID: M-1601
                                    Fødselsdato: 14.6.1964
                                    Fødested: Stary Oskol, Belgorodregionen, det tidligere USSR (nu Den Russiske Føderation)
                                    Nationalitet: russisk
                                    Slægtninge/forbindelser: Dimitriy Utkin (grundlægger af Wagner Group), Andrey Nikolaevich Troshev (stiftende medlem og administrerende direktør (stabschef) i Wagner Group), Aleksandr Sergeevich Kuznetsov (øverstbefalende for 1. angrebs- og rekognoceringskompagni i Wagner Group)
                                    Køn: mand
                                 
                                 
                                    Leder af 4. angrebs- og rekognosceringskompagni i Wagner Group, som opererer i Syrien og uddanner og leder syriske styrker. Wagner Group støtter også Assad-regimet og kæmper sammen med militser med tilknytning til regimet og den syriske hær.
                                    Andrey Bogatov leder Wagner Groups operationer og er direkte involveret i Wagner Groups militære operationer i Syrien. Han var især involveret i slaget om Palmyra. Som sådan yder han et afgørende bidrag til Bashar al-Assads krigsindsats og støtter og nyder derfor godt af det syriske regime.
                                 
                                 
                                    13.12.2021«
                                 
                              
                  
                        2)
                     
                     
                        Følgende punkter tilføjes til listen i afsnit B (Enheder):
                        
                                     
                                 
                                 
                                    Navn
                                 
                                 
                                    Identificerende oplysninger
                                 
                                 
                                    Begrundelse
                                 
                                 
                                    Opført på listen den
                                 
                              
                                    »79.
                                 
                                 
                                    Velada LLC
                                    OOO Велада
                                 
                                 
                                    Adresse: Ochakovskoye Shosse, Dom 28, Building 2, Local 3, Room 8, Moscow, 119530, Den Russiske Føderation
                                    Stiftelsesdato: 29.6.2015
                                 
                                 
                                    Velada LLC er et privat selskab, der er involveret i olie- og gassektoren i Syrien.
                                    I december 2019 godkendte det syriske parlament en kontrakt, der gav Velada LLC ret til at udvinde olie og gas i Syrien, herunder i oliefelter i de regimekontrollerede områder i det nordøstlige Syrien og et gasfelt nord for Damaskus. Dermed nyder det godt af eller støtter det syriske regime.
                                 
                                 
                                    13.12.2021
                                 
                              
                                    80.
                                 
                                 
                                    Mercury LLC
                                    OOO Меркурий
                                 
                                 
                                    Adresse: Leninsky Prospekt, Dom 137, Building 1, Local 2, Room 5, Moscow, Den Russiske Føderation
                                 
                                 
                                    Mercury LLC er et privat selskab, der er involveret i olie- og gassektoren i Syrien.
                                    I december 2019 godkendte det syriske parlament en kontrakt, der gav Mercury LLC ret til at udvinde olie og gas i Syrien, herunder i oliefelter i de regimekontrollerede områder i det nordøstlige Syrien og et gasfelt nord for Damaskus. Dermed nyder det godt af eller støtter det syriske regime.
                                 
                                 
                                    13.12.2021
                                 
                              
                                    81.
                                 
                                 
                                    Evro Polis LLC
                                    OOO Евро Полис
                                 
                                 
                                    Adresse: Ulitsa Bratev Gozozankinykh, Dom 2B, Pomeshchenie 3.1., Krasnogorsk, 143409, Den Russiske Føderation
                                    Slægtninge/forbindelser: General Petroleum Corp.
                                 
                                 
                                    Evro Polis LLC er et privat selskab, der er knyttet til Wagner Group i Syrien, og som er involveret i minedrifts-, olie- og gassektoren i Syrien.
                                    Evro Polis LLC anvendes som dækvirksomhed for Wagner Group i Syrien. Det har indgået en række kontrakter med det syriske regime gennem det statsejede General Petroleum Corp., hvorved det modtager 25 % af indtægterne fra olie- og gasproduktionen i felter, som Wagner Group har indtaget. Dermed nyder det godt af eller støtter det syriske regime.
                                 
                                 
                                    13.12.2021«